
Venerabili Clero Dioecesamo, Salutem in Domino! 


Nr. 32. Ssmus Dominus noster Pius PP. IX. accepta notitia de funestis dissidiis in hac Pro- 

pres. vincia inter Clerum ritus latini et greci exortis, studio pacis ac charitatis utrinque restituende 
et conservande animatus, ad Metropolitanos utriusque ritus eorumque Suffraganeos sub 2. Mar- 

Epistola Ssmi ۰ c . E ۱ s : 

Doi رزوی‎ pa. 04 a €. Epistolam encyclicam dirigere dignatus est tenoris sequentis: 

ni intuitu pa- 4 ji i a a : : 

ris el ehari- Venerabilibus Fratribus Francisco Xaverio Archiepiscopo Leopoliensi Latinorum, Gre- 

tatis inter Cle-eorio Archiepiscopo Leopoliensi, Halicensi et Kamenecensi Ruthenorum, Eorumque Suffrageneis. 

servanda ema- 


nals mammi- Venerabiles Fratres! salutum et apostolicam benedictionem! Romani Pontifices Illius 
"!" ^ vicariam in terris gerentes operam, qui non est dissensionis Deus, sed pacis, omni cura studio- 
que Ecclesiarum concordie semper consuluerunt, neque unquam intermiserunt paternis curis, con- 
siliis, oportunisque remediis interna amovere dissidiaque inimicus homo solet interdum excitare, 
ut funestissima Ecclesie afferat damna. Atque hujusmodi dissensiones, veluti pro vestra sapien- 
tia optime nostis, Venerabiles Fratres, perniciosiores magisque deplorande sunt, si inter ۸ 
Ministros oriantur, ac foveantur, quandoquidem et charitas graviter leditur, et christiano populo 
non leve infertur scandalum, et vinea Domini eos fructus emittere non potest, quos in ea exco- 
lenda varii Cleri Ordines mutua charitate, auxilio, et concordissimis animis afferre omnino tenen- 
tur. Ac probe scitis, quantopere ad Christi Ecclesie, Ejusque fidelium prosperitatem conducat 
sacrorum Pastorum concordia, que etiam mirifice ostendit, quomodo in legitimorum quoque ri- 
tuum varietate inter ejusdem Eecclesie filios stabile et integrum iuviolatumque servetur unitatis 
vinculum. Hinc, Venerabiles Frater, vel facile intelligere potestis, quanto animi Nostri dolore 
noverimus questiones inter utriusque ritus Clerum istarum Vestrarum Diccesium exortas. Ac 
Nostris in votis fuisset, tu hujusmodi questiones et dissidia nunquam extitissent, et nunquam ec- 
clesiastice | hierarchie pacem et concordiam turbare potuisssent. Ea autem profecto spe niteba- 
mur fore, ut ejusmodi dissensiones saltem sopirentur ob curas, quas veluti agnoscitis, Congre- 
gatio a Nobis pro Ecclesiarum Orientalium negotiis instituta in presentia impendit in examinanda 
concordia ab utriusque ritus Ordinariis communi consensu proposita, ut omnis scilicet questionis 

et dissidii causa ah utraque parte penitus amoveatur. 

Verum summo animi Nosiri moerore agnoscere debuimus, questiones ac dissidia non 
solum minime sopita, sed etiam aucta fuisse, et nonnulos e Clero utriusque ritus proprio arbitrio 
ves egisse, que canonicis sanctionibus, et ecclesiastice discipline minime sunt consentanesg. ltaque 
maxime optantes hnic gravi sane malo promptum et efficax adhibere remedium, has Vobis, Ve- 
nerabiles Fratres, scribimus litteras, quibus Vos etiam atque etiam excitamus, hortamur et ob- 
testamur, ut pro eximia Vestra religione et episcopali zelo nihil intentatum relinquatis, ut omnium 
animos ad optatem pacem tranquillitatemque reducatis. Quocirca ne desinatis Clero Vobis sub- 
jecto inculcare, et praecipere, ut se omnino abstineat a renovandis questionibus, que sacram li- 
turgiam, et ecclesiasticam disciplinam respiciunt, cum hujusmodi dissensiones mutuam inter utri- 
usque ritus Clerum concordiam omnino neccessariam vehementer perturbent. Neque omittatis, 
Venerabiles Fratres in omnium memoriam revocare, omnem de hisce rebus ordinationem vel in- 
novationem ad Supremam Nostram et Apostolice hujus Sedis Auctaritatem unir pertinere. At- 
que a Vobis exposcimus, ut Nos accuratissime certiores faciatis de iis omnibus, que ad bujus- 
moili spectant negotium, ut ea nobis presertim exponatis, quibus opportune ac provide consulere 
possimus. Etenim etiamsi hec Apostolica Sedes omni cura semper advigilaverit, ut legitimi ri- 


(us integri servarentur, tamen pari studio curavit, ut omnes eliminarentur abusiones et nunquam 
omisit justas excipere postulationes, debitamque earum rationem habere. Acsi opportunum esse 
censueritis una cum Vestris responsis aliquem ecclesiaticum Vestrarum Diecesium virum ad Nos 
mittere, quo controversie melius clariusque noscantur, pro certo habete, Nos illum omni benevolentia 
esse excepturos ac perlibenter audituros. Nihil vero dubitamus, quin pro Vestra singulari pietate, 
atque erga Nos, et hanc Petri Cathedram, fide et observantia hisce Nostris desideriis monitisque 
studiosissime obsequi velitis. Interim vero hanc etiam occasionem lubentissimo animo amplecti- 
mur, ut iterum testemur et confirmemus precipuam, qua Vos prosequimur, benevolentiam. Cujus 
quoque pignus esse volumus Apostolicam benedictionem, quam intimo cordis affectu Vobis ipsis, 
Venerabiles Fratres, cunctisque Clericis Laicisque fidelibus, cujusque Vestrum cure commissis, 
peramanter impertimur. 


Datum Rome apud S. Petrum die 2. Marti anno 1863. Pontificatus Nostri an- 
no decimo Septimo. 


Pius PP. IX. nm. ۰ 


Epistolam hanc Vobiscum communicantes, hortamur Vos in Domino, Venerabiles Fra- 
ires, ut in materia controversiarum, inter utramque partem agitatorum, decisiones suo tempore a 
S. Sede Apostolica emanaturas in patientia et humilitate expectantes, cuncta sollicite vitetis, 
que augende animorum exacerbationi servire, charitati fraterne majus detrimentum adferre et po- 
pulo fideli scandalum prebere possent. Noveritis autem Nos omnia, que Nostrarum partium e- 
rant, sollicite prestitisse, ut Sua Sanctitas statum negotii accurate cognoscere posset, ita ut fir- 
mam fiduciam alere liceat, dissensionibus istis Ecclesiam Dei perturbantibus, sapientissimo ac 
equissimo Sancte Sedis Apostolice judicio brevi feliciter finem impositum iri. Vestrum porro e- 
rit, Venerabiles Fratres, Deum opt. max., qui est pater luminum, et per quem legum conditores 
justa decernunt, ardentibus precibus exorare, ut in hac gravi causa Simi Domini nostri mentem 
per Spiritum suum sanctum illuminet, Eique remedia malis nostris sanandis necessaria et oppor- 
tuna suggerat. 


A Consistorio Eppali rit. lat. 
«2.02771 1122 die 9. Maj 1863. 


Jos. HmMoppe, 


Vicarius Capitularis. 


Adalbertus Harmata, 
Cancellarius. 


Jasło, Typis L. D. Sieger 1865. 


